Llywodraeth Cymru | Dangosyddion cenedlaethol – mapio i'r Nodau Llesiant a Nodau Datblygu Cynaliadwy CU
Dyddiad rhyddhau: 25 Medi 2017
Bydd sawl dangosydd cenedlaethol yn helpu i adrodd stori am gynnydd yng Nghymru yn erbyn mwy nag un o Nodau Datblygu Cynaliadwy'r Cenhedloedd Unedig.
I'ch helpu chi bori'r rhain, datblygwyd yr offeryn hwn (gweler tab 'Data'). I ddefnyddio'r offeryn, gallwch ddewis un neu fwy o'r Nodau Llesiant neu Nodau Datblygu Cynaliadwy'r Cenhedloedd Unedig a bydd yn dangos y dangosyddion sydd yn mapio i'ch dewisiadau.
Mae Deddf Llesiant Cenedlaethau'r Dyfodol (Cymru) 2015 yn ddeddfwriaeth unigryw i Gymru. Mae'r Ddeddf yn darparu fframwaith i ni yng Nghymru i fod yn gyfrifol ar lefel fyd-eang ac i gyfrannu'n gadarnhaol i'r nodau byd-eang hyn. Mae'n gosod nodau llesiant, gan fynd i'r afael â llawer o'r heriau byd-eang hyn y mae pobl a chymunedau yn eu hwynebu ledled Cymru. Caiff y saith nod llesiant hyn eu mesur trwy 46 o ddangosyddion cenedlaethol.
Gwneir hyn at ddibenion cyfathrebu a thrafod yn unig. Nid yw'r mapio hyn yn golygu o reidrwydd bod cyswllt technegol neu gyfreithiol uniongyrchol nac anuniongyrchol rhwng y dangosyddion, Nodau Llesiant a Nodau Datblygu Cynaliadwy'r Cenhedloedd Unedig.